Nii et kui analüüsida minu lauset võiks sealt tuletada veidi teise reduktsiooni: "kõik inimsuhted on  väsitavad. Need, milles sa arvestad teistega väsitavad sellega, et sa sead end teiste järgi ning need, milles sa domineerid väsitavad sellega, et domineerimine, enda maksmapanemine jne võtavad energiat". Jah, alati on võimalik ka suhtlemine, mis annab energiat, aga see on eelkõige kahe enam-vähem võrdselt tundliku, teadvustava ja teise piiridesse respektiga suhtuva inimese suhtlus ning ma kahtlen kas kolmekesi see juba on võimalik … või kui kolmekesi ongi, siis suurema grupi juures ei ole enam võimalik  absoluutselt kõigi osaliste piire täies mahus arvestada. Seega tekib see väsitavuse aspekt suuremas suhtluses nagunii.